Real Zaragoza

O **Real Zaragoza** ye un club de fútbol aragonés, d'a ciudat de Zaragoza. Estió establito en 1932 y actualment chuga en a Segunda división espanyola de fútbol.

## Historia
### Antecedents

En 1903, atamas d'o esconoiximiento cheneral d'a sociedat sobre o fútbol, naixe o primer equipo local, o *[[Zaragoza Fútbol Club]]*, a on a lo prencipio se impartiban as nocions basicas d'iste esporte ta mirar de reunir prous chugadors ta formar l'equipo. Manimenos, a versión moderna de l'equipo estió establita en 1921 por un grupo de estudiants de Medicina y recibe un nombre diferent, Zaragoza CD, anque ye conoixito con a embotada d'os *"tomates"* por o suyo uniforme royo. Entre 1924 y 1925 l'equipo se fusiona con os equipos menors *[[Fuenclara]]* y *[[Stadium]]*, alquirindo mayor fuerza aintro d'o fútbol local y tamién trestallando-lo ya que existiba antimás unatro equipo en a ciudat l**[[Iberia SC]]''.

L**Iberia SC* naixe tamién en os primers anyos d'o [[sieglo XX]] y se torna en l'equipo dominador d'o fútbol local por a suya estructura, ya que atrayeba gran cantidat de publico a los partius y premitiba a participación d'o sector popular en as suyas filas. En os suyos primers anyos tenió dos oportunidaz de puyar ta la [[Primera División d'Espanya (fútbol)|primera división espanyola]], anque a la fin no lo consiguió. A iste equipo le metioron a embotada d'os *"vriespas"*.

=== Fundación ===



O club estió establito lo [[18 de marzo]] de [[1932]], con o nombre de *Zaragoza Foot-ball Club*, dimpués d'a desaparición d'o *Iberia SC* y o *Zaragoza CD* como consecuencia d'os suyos problemas economicos, cuan deciden fusionarse per formar aquesto. D'ista traza se respondeba a la demanda d'un gran club por parti d'a [[Federación Aragonesa de Fútbol]]. Con a fusión s'hereda la sección de natación que teneba l'Iberia, per lo que se creya tamién la sección de natación d'o Zaragoza Club de Futbol que se zarró con o comienzo d'a Guerra Cívil espanyola en 1936 y ya no tornó a restablir-se, tamién s'hereda a [[Real Zaragoza (sección d'atletismo)|sección d'atletismo d'o Real Zaragoza]] pero no se formaliza dica [[1934]]. En a temporada 39-40, dimpués d'a [[Guerra Civil]], o Real Zaragoza chugó por primera vegata en [[Primera división espanyola|Primera división]]. Estió en ixa decada cuan o Real Zaragoza reunió a suya primera cheneración destacata de chugadors, a conoixita como "Los Alifantes". Se diz que a embotada d'Alifantes apareixió mientres un partiu en [[Barcelona]] contra o [[CE Júpiter]], cuan o Real Zaragoza ganaba por 0-3 un periodista aragonés sintió que un aficionato local deciba *-"ye imposible de meter-les un gol, son como Alifantes"*-, debito segurament a la gran altaria d'os chugadors aragoneses, bels cuantos d'ellos por dencima de 1'90. En l'anyo [[2007]] se celebró lo 75 cabo d'anyo d'o naiximiento d'o club.

=== Decada d'os 40 y os 50 ===
En as dos siguients decadas, os [[decada de 1940|40]] (conoixita como *A epoca negra*) y os [[decada de 1950|50]] (caracterizata por l'equipo dito "Los millonarios") o Real Zaragoza dondió por o Campionato de Liga puyando y baxando de contino entre primera y segunda división.
En a decada de 1940-50, l'equipo vive a suya pior etapa. En primeras desciende ta la Segunda División dimpués de dos anyos en Primera. Anque tornó ta la primera categoría en un anyo, baixó unatra vegata y dica l'anyo 1951 no tornaría a Primera (o mesmo anyo en o que adotó l'adchectivo "Real" (*reyal*) en o suyo nombre) baixando mesmo ta la Tercera División en [[1947]]. A la fin d'os 40 y prencipios d'os 50 marcarba la epoca de "Los Millonarios", por a gran cantidat de diners que o president Julián Abril invirtió en os chugadors, pero bellas tensions en a plantilla facioron que ista epoca rematase con a tornata ta la Segunda División en l'anyo [[1953]].

=== Decada d'os 60 ===
Ye en a [[decada de 1960|decada d'os 60]] cuan o club vive os suyos millors anyos con o mitico equipo d'"Os Magnificos", debantera formada por Canario, Santos, [[Marcelino Martínez Cao|Marcelino]], Villa y [[Carlos Lapetra|Lapetra]], que  levoron l'equipo ta cuatro finals de [[Copa d'o Rei|Copa d'Espanya]], (en [[1963]], [[1964]], [[1965]] y [[1966]]) d'as que ganoron dos (1964 contra l'[[Atlético de Madrid]] 1-2 con gols de Lapetra y Villa; y 1966 frent a l'[[Athletic de Bilbao]] con gols de Villa y Lapetra de nuevas), ta dos finals d'a [[Copa de Ferias]] (1964 y 1966) d'a que ganoron a primera contra o [[Valencia CF]] con gols de Villa y Marcelino, y una semifinal d'a [[Recopa de Europa]] (1965, estando redotatos por o [[West Ham Utd]] [[Anglaterra|anglés]]).

=== Decada d'os 70 ===
En a decada d'os 70 y d'a man de José Ángel Zalba, unatro equipo marcó una epoca en o Club: "Os Zaraguayos", clamatos asinas en honor a la colla de chugadors uruguayos y paraguayos que feban parti d'ixe equipo; "Cacho" Blanco, Soto, "Lobo" Diarte, Ocampos y "Nino" Arrua, que estió nombrato o millor chugador d'America y yera lo líder de l'equipo. Anque o suyo chuego les fació famosos, de man d'o entrenador Luis Cid Carriega, no consiguioron garra títol, estando un subcampionato de copa en 1976 o suyo millor momento. Ta par d'alavez s'obtenioron os millors resultatos en a Primera división espanyola, tercers en l'anyada 1973/74 y segundos en a 1974/75, (encara se remera o 6-1 contra o [[Real Madrid]], en dita temporada). Ista racha remató con o descenso de l'equipo en 1976/77, puyando ta Primera unatra vegata en l'anyada siguient.

=== Decada d'os 80 ===
En a [[decada de 1980|decada d'os 80]] a trachectoria esportiva estió prou regular, estando los unicos trunfos destacables a Copa de 1986, ganata a lo [[FC Barcelona]] y a semifinal d'a [[Recopa d'Europa]] en 1987, a on estioron eliminatos por l'[[Ajax d'Amsterdam]]. En 1988 deixó a presidencia d'o club [[Miguel Beltran]] y [[José Ángel Zalba]] se tornó unatra vegata en president.

=== Decada d'os 90 ===


En 1991 y baixo a presidencia de José Ángel Zalba prencipia a entrenar por primera vegata [[Víctor Fernández Braulio|Víctor Fernández]] como entrenador de primera division, en 1992 o club ha de tornar-se en Sociedat Anonima, y ye en ixe inte cuan remata a presidencia de José Ángel Zalba y [[Alfonso Soláns Serrano|Alfonso Soláns pai]] merca a mayor parti d'as accions d'o club. Con un choven Víctor Fernández como entrenador en a temporada 1991/1992 l'equipo se clasifica ta la UEFA y prencipia asinas una etapa de exitos: en [[1993]] se plega en a setena final de Copa, que remata con una redota debant d'o [[Real Madrid]]; en [[1994]] se gana a copa a lo [[Celta de Vigo]] en os tiros de penaltis y quedando tercers en a Liga.

Manimenos ye o [[10 de mayo]] de [[1995]] cuan o Zaragoza obtiene o suyo mayor trunfo: en o [[Parc des Princes|Parque d'os Prencipes de París]] gana a l'[[Arsenal FC]] por 2 a 1, proclamando-se campión d'a [[Recopa d'Europa 1994-1995|Recopa d'Europa de 1995]]. Ista victoria estió encara mas important porque o 2-1 definitivo s'aconsiguió faltando 10 segundos ta la fin d'o partiu con un gol de Nayim dende metat d'o campo, a mas de 60 metros d'a puerta. Iste equipo estió clamato a "Quinta de París" y l'once titular yera formato por: Cedrún, Belsué, Cáceres, Aguado, Solana, Nayim, Poyet, Aragón, Higuera, Esnáider y Pardeza. A l'anyo siguient chugó a [[Supercopa d'Europa]] pero la perdió contra l'[[Ajax d'Amsterdam]].

En [[1996]] [[Alfonso Soláns Soláns|Alfonso Soláns fillo]] se convirtió en president d'a entidat, prencipiando una epoca de piors resultatos economicos y esportivos, sacato un buen puesto en a Liga en l'anyada 1999/2000.

=== Anyos 2000 ===
En ista epoca l'equipo chuga tres finals de Copa: en [[2001]], que ganará a lo Celta de Vigo por 1-3, en 2004, cuan vence a lo Real Madrid por 3-2 y en 2006 que pierde con o [[RCD Espanyol]] por 4-1. Tanimientres, en a temporada 2001/02 baixa ta la [[Segunda división espanyola|Segunda División]] tornando ta la primera categoría a temporada siguient. En la temporada 2004/05 se gana la [[Supercopa d'Espanya]] a lo [[Valencia CF]], dimpués de perder por 0-1 en [[Estadio de la Romareda|La Romareda]] y ganar en [[Mestalla]] por 1-3.


En l'anyada 2006/07 o club cambea de propietario, estando agora l'empresario [[Agapito Iglesias]] o maximo accionista y [[Eduardo Bandrés]] o nuevo president, tornando [[Víctor Fernández Braulio|Víctor Fernández]] ta lo banquet.
En a primera temporada d'o nuevo president, o club consigue a clasificación ta chugar a [[Copa d'a UEFA]] habendo quedato en a seisena posición en o Campionato espanyol de Liga.

O Real Zaragoza ficha en a primera temporada d'Agapito Iglesias y Eduardo Bandrés a seis chugadors: Aimar, Diogo, Sergio Fernández, Piqué, D'Alessandro y Juanfran. Tamién se produce un cambio en a estructura administrativa d'o club destacando a baixa de Jerónimo Suárez como director cheneral y l'alta de Manuel de Miguel como director de comunicación.

En a temporada 2007-2008 o Real Zaragoza incorpora de verano a ueito chugadors: López Vallejo, Ayala, Pavón, Matuzalem, Gabi, Paredes, Oliveira y Luccin.

=== 75 anyos d'historia ===
O club cumplió en l'anyo [[2007]] 75 anyos d'historia, o club organizó diversos actos institucionals y espotius pa celebrar-lo. En a parti esportiva, antimás d'a gran anyada que tenió l'equipo, o [[18 de marzo]] de [[2007]] se celebró una fiesta en La Romareda con un partiu commemoratiu entre o Real Zaragoza y l'[[Club Atlético de Madrid|Atlético de Madrid]].

== Estadio ==
O [[estadio de la Romareda]] s'inaguró con un partiu entre o Real Zaragoza y l'[[Club Atletico Osasuna|Osasuna]] o [[8 de setiembre]] de [[1957]], estando president d'o club manyo [[Cesáreo Alierta]]. Ganoron os locals 4-3 con gols de Vila (o primer gol en La Romareda), Wilson, Murillo y Vila por segunda vegada y Areta, Gabino y Glaría ta os foranos.

O campo tenió cuantos apanyos entre [[1977]], cuan se construyioron os nuevos escalerons cubiertos de Norte y Sud y en [[1982]] cuan se construyioron as cubiertas de cheneral posato debito a que o estadio iba a estar seu d'o [[Copa Mundial de Fútbol de 1982|Mundial d'Espanya '82]]. As zagueras obras se facioron en [[1994]] ta adecuar-lo ta la normativa d'a [[UEFA]] que obliga a que bi haiga posientos en todas as localidaz.

Dende os anyos 2.000 dende lo club se fan intentos de construcción d'un nuevo estadio en unatra ubicación cercana a la ciudat, destacando un prochecto de construcción pa un nuevo campo situau en o [[Sant Chusé (Zaragoza)|barrio de Sant Chusé]] que substituyiría a l'actual estadio de La Romareda con o nombre de [[Nuevo estadio de San José]].

== Plantilla 2025/26 ==
:*Ta plantillas d'anyos anteriors se veiga Lista de plantillas d'o Real Zaragoza*































<small>
*Como desichen as normas d'a LFP, os chugadors d'a primera plantilla han de levar os dorsals de l'1 a o 25, entre que d'o 25 enta debant serán chugadors de l'equipo filial. Asinas, os chugadors con dorsals superiors a o 25 son, a toz os efectos, chugadors d'o Deportivo Aragón y como tals, podrán compachinar partius con o primer y segundo equipo. *

</small>
<small>
*A lista incluye nomás a nacionalidat prencipal de cada chugador. Beluns d'os chugadors no europeus tienen doble nacionalidat de bel país d'a Unión Europea: *
* [[Adrián Rodríguez|Adrián]] tiene pasaporte [[Archentina|archentino]] y [[Espanya|espanyol]].
</small>

*'Equipo tecnico:**
***Entrenador:**<br /> Rubén Sellés.
***Segundo entrenador:**<br /> Toni Astorgano.
***Entrenador de porteros:**<br /> Joaquin Moso.
***Preparadors fisicos:**<br /> Miki Lampre.<br /> Pablo Quílez.<br /> Andrés Ubieto.
***Analistas y aduyants:**<br /> [[Chus Herrero]].<br /> Maikel Marcos.<br /> [[Jesús Cabrero]].

== Chugadors famosos ==


== Entrenadors ==
:''Se veiga l'articlo: [[Lista d'entrenadors d'o Real Zaragoza]]''

=== Entrenadors celebres ===
<center>

</center>

== Deportivo Aragón ==
:''Articlo prencipal:'' [[Deportivo Aragón]].

O **Deportivo Aragón**, ye l'equipo filial d'o club. Estió establito en [[1958]] y chuga actualment en [[Tercera División d'Espanya (fútbol)|Tercera División]] ([[Tercera división espanyola (Grupo XVII)|Grupo XVII]]).

== Seccions d'atros esportes ==
* Con a fusión s'hereda la sección de natación que teneba l'[[Iberia Sport Club|Iberia]], per lo que se creya tamién la sección de natación d'o Zaragoza Club de Futbol que se zarró con o comienzo d'a [[Guerra Civil Espanyola|Guerra Cívil espanyola]] en 1936 y ya no tornó a restablir-se.
* Tamén s'hereda a [[Real Zaragoza (sección de atletismo)|sección d'atletismo]] pero no se formalizó dica l'anyo 1934 y que desapareixió en zaguerias d'a decada de 1990 siendo president d'o club [[Alfonso Solans]].
* Tamién existió una sección de basketbol masculín que arribó a partecipar en a primera división de basketbol d'Espanya en a temporata 1960-61, siendo l'11eno clasificato.
* Durante cuatre anyadas dende 1966 dica 1970 tamién bi habió sección de basketbol femenín partecipando en Primera División en 1966 y as atras en segunda dica a suya desaparición.
* Tamién tenió sección de [[hockey sobre patins]] encara que se conoixe muito poco sobre la suya actividat. Si ye seguro que disputó la fase de ascenso a la Liga Nacional, per lo que ye probable que disputase cuantas temporadas en a Segunda División en [[anyos 1940|os 1940]] u [[anyos 1950|1950]].

== Himno ==
:''Se veiga l'articlo prencipal sobre l'[[himno d'o Real Zaragoza]]''
A musica y a letra son de Juan Ignacio Notario Romeo:

<table><tr><td width=50%>
**Himno en castellano (oficial)**

:El Zaragoza va a jugar
:El Zaragoza va a vencer
:El Zaragoza va a luchar
:por su afición

:Y los mañicos auparán
:a los blanquillos del león
:Azul y blanco es el color del campeón

::''[[Estrebiello]]:''
::Aúpa Zaragoza
::Arriba y a vencer
::Palmadas al viento
::que gritan ganareis

::La raza en el juego
::Nobleza y valor
::Bandera y orgullo
::de nuestro Aragón

:La Romareda vibrará
:y el cachirulo se alzará
:como un gigante es el equipo aragonés

:El Zaragoza es la afición
:con once grandes del balón
:y una leyenda con trofeos al mejor

::''Estrebiello''

:A ganar, a ganar, El Zaragoza va a ganar
:A ganar, a ganar, El Zaragoza ganarará

:A ganar, a ganar, El Zaragoza va a ganar
:A ganar, a ganar, El Zaragoza ganarará

<td width=50%>
**Himno en aragonés (no oficial)**
:O Zaragoza va a chugar
:O Zaragoza va a vencer
:O Zaragoza va a luitar
:por a suya afición

:y os manyicos puyarán
:a os blanquiellos d'o lión
:azul y blanca ye a color d'o campión

::''Estrebiello:''

::Aupa Zaragoza
::Entalto y a vencer
::Chapadas ta l'aire
::que chilan ganarez

::A rasmia en o chuego
::Nobleza y valor
::Bandiera y orgüello
::d'o nuestro Aragón

:La Romareda vibrará
:y o cachirulo bandiará
:como un chigant ye l'equipo aragonés

:O Zaragoza ye l'afición
:con once grans d'o pilotón
:y una leyenda de trofeus ta o millor

::''Estrebiello''

:A ganar a ganar, O Zaragoza va a ganar
:A ganar, a ganar, O Zaragoza ganará

:A ganar a ganar, O Zaragoza va a ganar
:A ganar, a ganar, O Zaragoza ganará
</table>

== Temporadas ==


* Como ''Real Zaragoza Club Deportivo'':


* Como ''Real Zaragoza, S. A. D. '':


== Datos d'o club ==
* **Temporadas en Primera División**: 58.
* **Temporadas en Segunda División**: 18.
* **Temporadas en Tercera División**: 4.
* **Participacions en a Copa d'o Rei**: 75.
* **Estreno en Primera División**: temporada 1939/40.
* **Estreno en a Copa d'o Rei**: temporada 1932/33.
* **Millor posición en a liga** (en [[Primera división espanyola de fútbol|Primera División]]): 2º (temporada 1974/75).
* **Pior posición en a liga** (en [[Primera división espanyola de fútbol|Primera División]]): 20<sup>eno</sup> (temporadas 2001/02 y 2012/13).
* **Mas partidos disputados**: [[José Luis Violeta Lajusticia|Violeta]] (473), [[Xavier Aguado|Aguado]] (465), González (382).
* **Mas menutos**: [[Xavier Aguado|Aguado]] (41.925), [[José Luis Violeta|Violeta]] (40.689), González (34.149).
* **Mas gols**: [[Marcelino Martínez Cao|Marcelino]] (119), Murillo (107), Santos (94).
* **Mas gols nomás en una temporada**: [[Ewerthon]] (28) en [[Segunda división espanyola de fútbol|Segunda división]] (temporada 2008/09), [[Juan Seminario|Seminario]] (25) en [[Primera división espanyola de fútbol|Primera división]] (temporada 1961/62).
* **Estranchero con mas partidos disputados**: [[Gustavo Poyet|Poyet]] (284).
* **Espulsado mas vegadas**: [[Xavier Aguado|Aguado]] (21), [[Luis Carlos Cuartero|Cuartero]] (9).
* **Mayor goleyada consiguida** (en [[Primera división espanyola de fútbol|Primera división]]):
** **En casa**: Real Zaragoza 8-1 [[RCD Espanyol]] (temporada 1978/79).
** **Difuera**: [[Elche CF]] 2-7 Real Zaragoza (temporada 1960/61).
* **Mayor goleyada encaxada** (en [[Primera división espanyola de fútbol|Primera división]]):
** **En casa**: Real Zaragoza 0-6 [[Real Madrid]] (temporada 2011/12).
** **Difuera**: [[Athletic Club]] 10-1 Real Zaragoza (temporada 1951/52).
***Participacions en competicions europeas**:
** **Recopa**: 5 (1964/65, 1966/67, 1986/87, 1994/95 (Campión), y 1995/96).
** **Copa d'a UEFA** (incluyindo Copa de Ferias): 13.
*** [[Copa de Ferias]]: 5 (1962/63, 1963/64 (Campión), 1965/66, 1967/68 y 1968/69).
*** [[Liga Europea d'a UEFA|Copa d'a UEFA]]: 8 (1974/75, 1975/76, 1989/90, 1992/93, 2000/01, 2001/02, 2004/05 y 2007/08).
** **Supercopa d'Europa**: 1 (1995).

== Palmarés ==

=== Títols internacionals ===
* **Campión d'a Recopa d'Europa (1)**: [[Recopa d'Europa 1994-1995|1994/95]].
* **Campión d'a Copa de Ferias (1)**: 1963/64.
* Subcampión d'a [[Copa d'a UEFA|Copa de Ferias]] (1): 1965/66.
* Subcampión d'a [[Supercopa d'Europa]] (1): 1995.

=== Títols nacionals de primer ran ===
* **Campión d'a Copa d'o Rei (6)**: 1963/64, 1965/66, 1985/86, 1993/94, 2000/01 y 2003/04.
* **Campión d'a Supercopa d'Espanya (1)**: 2004.
* Subcampión d'a [[Primera división espanyola]] (1): 1974/75.
* Subcampión d'a [[Copa d'o Rei]] (5): 1962-63, 1964-65, 1975-76, 1992-93 y 2005-06.
* Subcampión d'a [[Supercopa d'Espanya]] (2): 1994 y 2001.

=== Atros títols nacionals ===
* **Campión d'a Segunda división espanyola (1)**: 1977/78.
* **Campión d'a Tercera división espanyola (2)**: 1932/33 y 1933/34.
* **Campión d'o Campionato d'Espanya d'Aficionatos (1)**: 1941.
* Subcampión d'a [[Segunda división espanyola]] (5): 1935/36, 1941/42, 1950/51, 2002/03 y 2008/09.
* Subcampión d'a [[Tercera división espanyola]] (1): 1948/49.
* Subcampión d'o [[Campionato d'Espanya d'Aficionatos]] (1): 1936.

=== Torneus regionals ===
* **Campión d'o Campionato Mancomunado Navarra-Guipuzcoa-Aragón (1)**: 1940.
* Subcampión d'o Campionato Mancomunado Castiella-Aragón (1): 1936.

=== Torneus amistosos ===
* Trofeu Emma Cuervo (1): 1959.
* Trofeu Ramón de Carranza (1): 1965.
* Trofeu Ciudat de Zaragoza (26): 1974, 1975, 1976, 1978, 1979, 1981, 1983, 1986, 1987, 1989, 1991, 1992, 1994, 1995, 1996, 1999, 2000,  2001, 2002, 2003, 2005, 2006, 2007, 2011, 2012 y 2013.
* Trofeu Ciudat de Barcelona (1): 1980.
* Trofeu Ciudat de Valladolit (2): 1986 y 1989.
* Trofeu Festa d'Elx (1): 1990.
* Trofeu Cervantes (1): 1991.
* Trofeu Colombino (1): 1994.
* Torneu Città di Rieti (1): 1998.
* Trofeu Caja Duero (3): 2006, 2009 y 2010.
* Trofeu Concepción Arenal (1): 2008.
* Trofeu del Día del Blusa y de la Neska (1): 2010.
* Trofeu Ciudat de Teruel (1): 2010.
* Trofeu Ciudat de Vigo (1): 2010.
* Trofeu Ciutat de Tarragona (2): 2013, 2016.
* Trofeu Virgen Blanca (1): 2016.

== Referencias ==


== Vinclos externos ==
**Pachinas oficials**:
* [http://www.realzaragoza.com/ www.realzaragoza.com], pachina web oficial d'o club.
* [https://twitter.com/realzaragoza www.twitter.com/realzaragoza], twitter oficial d'o club.
* [https://es-es.facebook.com/RealZaragozaOficial www.facebook.com/RealZaragozaOficial], facebook oficial d'o club.

**Pachinas no oficials''':
* www.realzaragozapedia.es, wiki no oficial d'o Real Zaragoza.
* www.aupazaragoza.com, pachina no oficial d'o club.
* www.nuestrozaragoza.com, pachina no oficial d'o club.
* www.pasionzaragocista.com, pachina no oficial d'o club.
* www.realzaragozafans.com, pachina no oficial d'o club.
* www.blanquillos.org, pachina NO oficial d'o club.
* www.lafutbolteca.com/real-zaragoza-s-a-d, Datos y historia en La Futbolteca.com.